stanford-oval/wikipedia huggingface dataset:
Sports Tracker

| --- | --- |
 מפתח:  Sports Tracking Technologies Ltd
 מחזור חיים:  2004–הווה (כ־20 שנה)
 מערכת הפעלה:  אנדרואיד, iOS, בלאקברי, Windows Phone, סימביאן, מיגו
 סוג רישיון:  חינמי
 קטגוריה:  מעקב בריאותי
 www.sports-tracker.com
 
Sports Tracker (בתרגום לעברית: מעקב ספורטיבי) היא פלטפורמה ויישומון מעקב בריאותי שפותח על ידי Sports Tracking Technologies Ltd. יישומון זה פועל לפי חיישנים (GPS) על מנת לעקוב אחר הפעילות של המשתמש או המכשיר הנייד על מנת להקליט את הפעילויות הגופניות (כגון הליכה, ריצה או רכיבה על אופניים). האפליקציה מספקת תצוגה מקיפה של הפעילות הגופנית שביצע המשתמש (זמן, מרחק, קלוריות, עצימות, מהירות, תצוגה על גבי מפה וכו'). נוסף לכך, ניתן באפליקציה לשתף את פעילות המשתמש באופן ציבורי, פרטי ובאופן שישותף לחברי המשתמש. כמו כן, ניתן גם לשתף תמונות במהלך הפעילות ולתכנן מסלול ספורטיבי מראש. המשתמשים באפליקציה יכולים לעקוב אחריי פעילויות של משתמשים אחרים בעזרת מפה המציגה פעילויות כושר שבוצעו במקום מסוים ואף לבצע פעילות תואמת ובכך "להתחרות" במשתמשים מסוימים. הפעילויות באפליקציה מסונכרנות.
האפליקציה פותחה במקור על ידי 3 עובדים בחברת נוקיה, עבור מערכת ההפעלה של נוקיה בשנת 2004, תחת השם "Nokia Tracker Sports". ביוני 2010 הודיעה נוקיה כי תסיים את שיתוף הפעולה עם החברה המפתחת. מנגד, המשיכה המפתחת להפעיל יישומון זה תחת המיתוג "Sports Tracker" והשיקה אותו עבור מכשירי אייפון, אנדרואיד ו-Windows Phone.
בשנת 2019, החלה "אנטה ספורט" הסינית להפעיל את הפלטפורמה, בשותפות עם Atomic Skis, Wilson Sporting Goods, Precor, Suunto, Arc'teryx.
בחנות האפליקציות של גוגל ישנן מעל ל-10 מיליון הורדות ליישומון ובחנות ה-App store ישנן כ- ? הורדות.
ראו גם

Google Fit
הערות שוליים

↑  Pocket-lint, Nokia Sports Tracker, Pocket-lint, ‏2008-07-25 (באנגלית)
↑  Stuff | The best gadgets - news, reviews and buying guides, Stuff (באנגלית)(הקישור אינו פעיל)
↑  Arquivo.pt, arquivo.pt
↑  Antti Vilpponen, Sports Tracker Coming To iPhone And Android, ArcticStartup, ‏2011-03-24 (באנגלית)
↑  Sports Tracker now available for Windows Phone + win a Nokia Lumia 800!, Sports Tracker, ‏2011-12-15 (באנגלית)
↑  Anta Sports buys Amer Sports for 4.6 bln euros, news.cgtn.com (באנגלית)
↑  Sports Tracker Blog, Sports Tracker (באנגלית)
LAION

| --- | --- |

 סוג:  מוסד ללא כוונת רווח 
 שירותים עיקריים:  בינה מלאכותית 
 laion.ai
 
Laion הוא פרויקט מאגרי תמונות החופשי הגדול בעולם. הפרויקט מכיל תמונות ומלל המתאר אותן. הפרויקט מיועד למחקר בתחום הראייה הממוחשבת ואימון רשתות נוירונים. בתחום לימוד המכונה, ככל שהמכונה מורכבת יותר ופחות מפוקחת, יש צורך ביותר נתונים כדי לאמן אותה, והמאגר מספק מענה לצורך זה של חוקרים רבים.
הפרויקט מכיל מספר מאגרים כשהגדול בהם נכון ל-2023 הוא ה-LAION5B המכיל כ-5.85 מיליארד תמונות עם תיאורי מלל תואמים. התמונות אינן שייכות ל-LAION ונאספו מרחבי האינטרנט על ידי זחלני רשת. הפרויקט הוא פרויקט קוד פתוח. כל אחד מוזמן לבוא ולתרום לו כסף, משאבים או חומרה. השימוש במאגר חופשי לכל. המאגר נוצר באוגוסט 2021 על ידי Christoph Schuhmann, Jenia Jitsev, Richard Vencu ו-Robert Kaczmarczyk.
אופן פעולה

LAION פרסמה בפומבי מספר מערכי נתונים גדולים של צמדי כיתוב תמונה, שנעשה בהם שימוש נרחב על ידי חוקרי בינה מלאכותית. המאגר החופשי הגיע לקנה מידה של מאגרי המידע של החברות הגדולות בתחום בזכות אופן הפעולה שלו. הנתונים נקצרים מה - Common Crawl, מערך נתונים של דפי אינטרנט קיימים. המפתחים חיפשו ב-html הסרוק אחר תגיות <img> והתייחסו לתכונות ה-alt שלהם ככתוביות. הם השתמשו במודל CLIP, שפותח ואומן על ידי OpenAI, כדי לסנן החוצה תמונות שהתוכן שלהן לא תואם את הכיתובים שלהן. LAION אינו מארח את התוכן של תמונות בעצמו; במקום זאת, מערך הנתונים מכיל כתובות URL המצביעות על תמונות, שעל החוקרים להוריד בעצמם.
מערך הנתונים הראשון מסוג זה, LAION-400M, שוחרר באוגוסט 2021 והורכב מ-400 מיליון זוגות של כתוביות ותמונה. אלו הופקו מתת-קבוצה אקראית של דפי אינטרנט שאותרו על ידי Common Crawl בין 2014 ל-2021. עבודה זו בוצעה במטרה לשחזר את התהליך בו השתמשו ב-OpenAI כדי לאסוף את 400 מיליון צמדי הכיתוב ותמונה שהשתמשו בהם כדי לאמן את מודל ה-CLIP, מכיוון שהחברה שחררה כקוד פתוח את הקוד ואת המשקלים של המודל, אך לא את סט הנתונים ששימש לאימון שלו. Imagen, מודל טקסט לתמונה שהוכרז על ידי Google Brain בשנת 2022, השתמש לצורך אימון ב-LAION-400M, בשילוב עם מערכי נתונים פנימיים פרטיים.
המאגר אינו ממויין. כדי לחפש במאגר יש צורך בשימוש במודל CLIP, המקבל מילות תיאור ובודק לאיזה תמונות יש את התיאור המתאים.
OpenAssistant הוא עוזר מבוסס בינה מלאכותית (AI) מבוסס צ'אט שמבין משימות, יכול לקיים אינטראקציה עם מערכות צד שלישי ולאחזר מידע באופן דינמי כדי לעשות זאת. הפרויקט פותח על ידי קבוצת מתנדבים בשיתוף עם LAION. אחת ממטרות הפיתוח היא להשיג גישה חופשית למודל שפה גדול שניתן להפעיל באופן מקומי על חומרת קצה של הלקוח. הפרויקט מגובה במאמץ עולמי של מיקור המונים הכולל למעלה מ-13,500 מתנדבים שיצרו 600,000 נקודות מידע שנוצרו על ידי אדם.
היסטוריה משפטית

בפברואר 2023, LAION הוזכרה בתביעה של Getty Images נגד Stable Diffusion כמי שאינה צד.
באפריל 2023, LAION נתבעה ישירות על ידי צלם גרמני שביקש להסיר את התמונות שלו מהאתר.
ב-15 באפריל 2023, LAION ותורמים פרסמו לציבור קוד פתוח של עוזר AI צ'אטבוט OpenAssistant.
סוגיי מאגרים בפרויקט

Watermark Detection
Audio Dataset
LAION-3D
LAION Aesthetics
LAION5B High-Res
Clip H/14
Laion translated
Laion-coco
LAION5B
LAION-400M
הערות שוליים

1 2  Hessie Jones, Amid Growing Call To Pause AI Research, LAION Petitions Governments To Keep AGI Research Open, Active And Responsible, Forbes (באנגלית)
↑  LAION site
↑  LAION-5B: An open large-scale dataset for training next generation image-text models, Cornell University
↑  Christoph Schuhmann, Romain Beaumont, Richard Vencu, Cade W. Gordon, Ross Wightman, Mehdi Cherti, Theo Coombes, Aarush Katta, Clayton Mullis, Mitchell Wortsman, Patrick Schramowski, Srivatsa R. Kundurthy, Katherine Crowson, Ludwig Schmidt, Robert Kaczmarczyk, Jenia Jitsev, LAION-5B: An open large-scale dataset for training next generation image-text models, 2022-09-17
↑  Open-Assistant, LAION AI, 2023-03-09, נבדק ב-2023-03-09
↑  "Open Assistant: Explore the Possibilities of Open and Collaborative Chatbot Development". KDnuggets (באנגלית אמריקאית). נבדק ב-2023-05-05.
↑  Matthias Bastian, LAION urges open AI models with continued rapid innovation, THE DECODER, ‏2023-04-09 (באנגלית אמריקאית)
NXT TakeOver: In Your House

| NXT TakeOver: In Your House>  הפוסטר הרשמי של האירוע בכיכובם של אדם קול וולווטין דרים.מידע |
| --- | --- | --- |
ארגון: WWE
מותג: NXT
תאריך: 7 ביוני 2020
עיר: ווינטר פארק, פלורידה
אולם: אוניברסיטת פול סייל
מספר צופים: 0 (מאחורי דלתיים סגורות)
שיר (י) הנושא: "Underneath" בביצוע Code Orange
סדרת אירועי שלם וצפה של ה-WWE
| כסף בבנק | :NXT TakeOver In Your House | באקלאש |
סדרת אירועי NXT TakeOver
| Portland | :NXT TakeOver In Your House | XXX |
סדרת אירועי In Your House
| St. Valentine's Day Massacre | :NXT TakeOver In Your House | :NXT TakeOverIn Your House |
NXT TakeOver: In Your House היה אחד מאירועי השלם וצפה של ארגון ההיאבקות האמריקאי, ה-WWE, השייך למותג NXT. כמו כן, האירוע שודר בערוץ של ה-WWE Network. האירוע נערך ב-7 ביוני 2020, באוניברסיטת פול סייל שבווינטר פארק, פלורידה וכלל קרבות בין המתאבקים של המותג NXT עקב העלילות, שנבעו ביניהן במהלך התקופה עד לקיום האירוע בנוסף להיותו האירוע ה-29 בסדרת אירועי NXT TakeOver. זה הוא היה האירוע הראשון במתכונת אירועי In Your House מאז האירוע St. Valentine's Day Massacre: In Your House, שהתקיים בפברואר 1999. בנוסף, הוא היה האירוע ה-28 בסדרת אירועי In Your House.
שישה קרבות התנהלו באירוע. בקרב המרכזי, איאו שיראי ניצחה את שארלוט פלייר וריאה ריפלי בקרב משולש וזכתה באליפות הנשים של NXT. עוד ברשימת הקרבות, קאריון קרוס ניצח את תומאסו צ'אמפה בהכנעה טכנית, אדם קול ניצח את ולווטין דרים בקרב הזדמנות אחרונה בקלוט בראול ושמר על אליפות ה-NXT, וקית' לי ניצח את ג'וני גרגאנו ושמר על אליפות צפון אמריקה של NXT.
הפקה > רקע

סדרת אירועי NXT TakeOver החלה ב-29 במאי 2014, כחלק מאירועי השלם וצפה של NXT, המשמשת כליגת הפיתוח של ה-WWE, כשערכה את האירוע השני שלה שהועבר בערוץ ה-WWE Network בשם NXT TakeOver. בחודשים שלאחר מכן, הביטוי "TakeOver" הפך למותג המייצג את כל אירועי השלם וצפה של NXT. האירוע היה אירוע השלם וצפה השני של NXT בשנת 2020. כמו כן, האירוע התקיים באוניברסיטת פול סייל שבווינטר פארק, פלורידה, המשמש כבית של NXT והיה אירוע ה-TakeOver הראשון שהתקיים במיקום זה מאז האירוע NXT TakeOver: The End, שהתקיים ביוני 2016.
In Your House היה סדרת אירועים שהופקו על ידי ה-WWE (שבאותה התקופה נקרא בשם World Wrestling Federation או בקיצור WWF) ושודרו במתכונת שלם וצפה ממאי 1995 ועד לפברואר 1999. הרעיון המקורי מאחורי החלטה זו היה שכשהארגון לא מקיים אירועי שלם וצפה מרכזיים כמו רסלמניה, מלך הזירה, סאמרסלאם, סדרת ההישרדות ורויאל ראמבל, שאורכם היה שלוש שעות, הוא יקיים אירועי שלם וצפה באורך שעתיים. אירועי In Your House התבטלו בפברואר 1999 לאחר קיום האירוע St. Valentine's Day Massacre: In Your House, שהיה האחרון בסדרה. לאחר מכן, הארגון עבר למתכונת שבה הוא יצר אירוע שלם וצפה ייחודי לכל חודש. ב-13 במאי 2020, לרגל חגיגות 25 השנים לאירועים אלו ולקיום האירוע הראשון בסדרה, הארגון הודיע על החייאתו של In Your House ב-7 ביוני כחלק מאירועי NXT TakeOver, מה שהפך זאת לאירוע הראשון בסדרה לאחר 21 שנים, בנוסף להיותו האירוע ה-28 בסדרת אירועי In Your House.
הפקה > עלילות

האירוע כלל קרבות שנבעו מעלילות מתוסרטות שהתקיימו במהלך התוכנית של NXT.
ב-15 באפריל בפרק של התוכנית NXT, לאחר שתומאסו צ'אמפה הודיע שג'וני גרגאנו היה המתאבק הטוב מבין השניים בקרב ביניהם, קאריון קרוס תקף אותו. ב-20 במאי בפרק של התוכנית NXT, לאחר קרב של קרוס, צ'אמפה הגיע לזירה והודיע לו שקרב ביניהם נקבע לאירוע NXT TakeOver: In Your House.
בלילה השני של האירוע רסלמניה 36, שהוקלט ב-25 וב-26 במרץ (ושודר ב-5 באפריל), שארלוט פלייר ניצחה את ריאה ריפלי בהכנעה וזכתה באליפות הנשים של NXT. ב-8 באפריל בפרק של התוכנית NXT, איאו שיראי ניצחה בקרב סולם אשר קבע את הטוענת לכתר לאליפות הנשים של NXT. הקרב שהובטח לשיראי על התואר התקיים ב-20 במאי בפרק של התוכנית NXT, ובו שיראי את פלייר ניצחה כתוצאה מפסילה, אך היא לא זכתה בתואר. לאחר הקרב, ריפלי חזרה ונחלצה לעזרת חבר. ב-20 במאי בפרק של התוכנית NXT, הקרב בין שיראי לריפלי הסתיים ללא הכרעה לאחר שפלייר תקפה את שתיהן. יומיים לאחר מכן, נקבע קרב לאירוע NXT TakeOver: In Your House בין שלוש המתאבקות על חגורת האליפות.
אירוע

| --- | --- |

תפקיד:: שם:
צוות השידור באנגלית: מאורו רנאלו
צוות השידור באנגלית: בת' פיניקס
צוות השידור באנגלית: טום פיליפס
צוות השידור בספרדית: קרלוס קבררה
צוות השידור בספרדית: מרסלו רודריגז
כרוזה: אלישיה טיילור
שופטים: דרייק וורץ
שופטים: דארל שארמה
שופטים: דנילו אנפיביו
שופטים: די איי ברואר
שופטים: טום קסטור
פאנל לפני האירוע: סקוט סטנפורד
פאנל לפני האירוע: סם רוברטס
פאנל לפני האירוע: פאט מקאפי
אירוע > הקרב המרכזי

הקרב המרכזי של הערב הפגיש את אלופת הנשים של NXT, שארלוט פלייר, שהגנה על תואר האליפות נגד איאו שיראי וריאה ריפלי בקרב משולש. בתחילת הקרב, פלייר התגרתה בשתיים האחרות, כשאמרה להן שהן נמצאות בית שלה והן רק אורחות בו. היא שלטה בקרב והכתה אותן בעזרת סדרת מהלומות לחזה שלהן. פלייר המשיכה להתגרות בהן, כשהפעם היא אמרה שהן לא יכולות לנצח אותה. בתגובה, ריפלי ושיראי שילבו כוחות ותקפו את פלייר, אך מאוחר יותר ריפלי תקפה את שיראי. האחרונה ביצעה על פלייר את מהלכי ה-619 והדאבל פוט סטומפ, כאשר ניסיון ההצמדה שבא לאחר מכן לא היה מוצלח. פלייר השיבה לעצמה את השליטה כאשר היא ביצעה על ריפלי ושיראי את מהלך הספיר, כשניסיונות ההצמדה לאחר מכן לא באו לטובתה.
ריפלי רדפה אחר פלייר ברחבי המתחם, ומכיוון שבקרב משולש אין ספירות חוץ, השופט לא ביצע ספירה. בזמן שהשתיים נאבקו ביניהן, שיראי טיפסה על גג הבית שהיה חלק מהעיצוב של המתחם וביצעה על שתיהן את מהלך הקרוס באדי. פלייר הכניסה לזירה מקל במבוק והחלה לתקוף את ריפלי ושיראי בעזרתו מספר פעמים. היא המשיכה לתקוף את המשתתפות האחרות בקרב כאשר היא ביצעה על ריפלי את מהלך הספיר ואז את מהלך ההכנעה שלה, הפיגר אייט לג לוק. כשהשתיים היו במהלך זה, שיראי טיפסה אל החבל העליון וביצעה על ריפלי את מהלך המונסולט ולאחר מכן היא הצמידה אותה לניצחון, בזמן שרגליה של פלייר היו נעולות בתוך רגליה של ריפלי. בעקבות ניצחונה של שיראי, היא זכתה באליפות הנשים של NXT.
תוצאות

| מס' | תוצאות | התניות | זמן |
| --- | --- | --- | --- |
| 1 | מיה יים, שוטצי בלאקהארט וטיגן נוקס ניצחו את קנדיס לאריי, דקוטה קאי וראקל גונזלס | קרב שלוש נגד שלוש | 09:50 |
| 2 | פין באלור ניצח את דמיאן פריסט | קרב יחידים | 13:07 |
| 3 | קית' לי (א) ניצח את ג'וני גרגאנו | קרב יחידים על אליפות צפון אמריקה של NXT | 20:35 |
| 4 | אדם קול (א) ניצח את ולווטין דרים | קרב הזדמנות אחרונה בקלוט בראול על אליפות ה-NXT מאחר שדרים הפסיד, הוא לא יוכל להתמודד על אליפות ה-NXT כל עוד קול משמש כאלוף. | 14:57 |
| 5 | קאריון קרוס (עם סקרלט) ניצח את תומאסו צ'אמפה בהכנעה טכנית | קרב יחידים | 06:13 |
| 6 | איאו שיראי ניצחה את שארלוט פלייר (א) וריאה ריפלי | קרב משולש על אליפות הנשים של NXT | 17:36 |
(א) - מתייחס למתאבק/מתאבקים שהגיעו לקרב כאלוף/אלופים
ביאורים

↑  האירוע התקיים ללא קהל ששילם כרטיס עקב התפרצות נגיף הקורונה בארצות הברית, אף על פי שמספר מתאבקי WWE ומתאבקי פיתוח הופיעו כקהל.
ראו גם

NXT - ליגת הפיתוח של ה-WWE
הערות שוליים

↑  אירוע הטייקאובר In Your House ייערך ביום ראשון, ה-7 ביוני
↑  צ'אמפה נגד קרוס
↑  פלייר תגן על אליפות הנשים של NXT נגד ריפלי ושיראי
↑  יים, בלאקהארט ונוקס ניצחו את לאריי, קאי וגונזלס בקרב שלוש נגד שלוש
↑  באלור ניצח את פריסט
↑  קית' לי ניצח ושמר על התואר
↑  קול ניצח את דרים ושמר על אליפות ה-NXT (קרב בקלוט בראול)
↑  קרוס ניצח את צ'אמפה
↑  שיראי ניצחה בקרב המשולש והפכה לאלופת הנשים החדשה של NXT
Something in the Way You Move

"Something in the Way You Move" הוא סינגל של הזמרת הבריטית, אלי גולדינג. השיר יצא לראשונה כסינגל שיווקי ב-9 באוקטובר 2015. מאוחר יותר, ב-19 בינואר 2016, השיר יצא כסינגל על ידי חברות התקליטים צ'ריטרי רקורדס ואינטרסקופ רקורדס. השיר הוא הסינגל השלישי של אלבום האולפן השלישי שלה, Delirium. השיר נכתב על ידי אלי גולדינג בשיתוף פעולה עם גרג קורסטין, שגם הפיק את השיר.
נכון ליולי 2023, השיר הושמע למעלה מ-136 מיליון פעמים בספוטיפיי, ולמעלה מ-29 מיליון פעמים ביוטיוב.
מיקומי שיא

|   ‏‏‏  מצעדים ודירוגים (2015–2016)> מדינה |   ‏‏‏  מצעדים ודירוגים (2015–2016)> מצעד |   ‏‏‏  מצעדים ודירוגים (2015–2016)> מיקום שיא |   ‏‏‏  מצעדים ודירוגים (2015–2016)>  |
| --- | --- | --- | --- |
|  אוסטריה | Ö3 אוסטריה טופ 40‏ | 52 |  |
|  אוסטרליה | מצעד הסינגלים האוסטרלי | 46 |  |
|  אירלנד | מצעד הסינגלים האירי | 62 |  |
|  ארגנטינה | ארגנטינה הוט 100 | 10 |  |
|  ארצות הברית | בילבורד הוט 100 | 43 |  |
|  ארצות הברית | מצעד השירים העכשוויים למבוגרים | 19 |  |
|  ארצות הברית | מצעד 40 השירים למבוגרים | 7 |  |
|  ארצות הברית | מצעד 40 שירי המיינסטרים | 13 |  |
|  גרמניה | GfK – טופ 100 | 70 |  |
|  גרמניה | מצעד האיירפליי הגרמני | 1 |  |
|  הולנד | מצעד 40 הסינגלים ההולנדיים | 32 |  |
|  הולנד | מצעד 100 הסינגלים ההולנדיים | 69 |  |
|  הממלכה המאוחדת | מצעד הסינגלים הבריטי | 51 |  |
|  ולוניה | אולטראטופ 40 | 23 |  |
|  סלובניה | SloTop50 | 8 |  |
|  סלובקיה | ČNS IFPI | 26 |  |
|  סלובקיה | Singles Digitál Top 100 | 49 |  |
|  סקוטלנד | מצעד הסינגלים הסקוטי | 27 |  |
|  פולין | ZPAV | 5 |  |
|  פלנדריה | אולטראטופ 50 | 17 |  |
|  צ'כיה | ČNS IFPI | 35 |  |
|  צרפת | SNEP | 97 |  |
|  קנדה | קנדה הוט 100 | 59 |  |
|  קנדה | מצעד ה-AC איירפליי | 30 |  |
|  קנדה | מצעד 40 שירי ה-CHR איירפליי | 26 |  |
|  קנדה | מצעד האיירפליי העכשווי | 13 |  |
|  שוודיה | סוורייטופליסטן | 1 |  |
|  שווייץ | המצעד השווייצרי | 58 |  |
|   ‏‏‏  מצעדי סוף שנה (2016)> מדינה |   ‏‏‏  מצעדי סוף שנה (2016)> מצעד |   ‏‏‏  מצעדי סוף שנה (2016)> מיקום שיא |   ‏‏‏  מצעדי סוף שנה (2016)>  |
| --- | --- | --- | --- |
|  ארגנטינה | ארגנטינה הוט 100 | 55 |  |
|  ארצות הברית | בילבורד הוט 100 | - |  |
|  ארצות הברית | מצעד 40 השירים למבוגרים | 30 |  |
|  ולוניה | אולטראטופ 40 | 97 |  |
נתוני מכירות

| אזור | תואר | מכירות |
| --- | --- | --- |
| פולין (ZPAV) | זהב | 10,000 |
| ארצות הברית (RIAA) | זהב | 500,000 |
היסטוריית יציאות לאור

| אזור | תאריך | פורמט | חברת תקליטים | הערות |
| --- | --- | --- | --- | --- |
| עולמי | 9 באוקטובר 2015 | הורדת מוזיקה (בתור סינגל שיווקי) | פולידור רקורדס |  |
| ארצות הברית | 19 בינואר 2016 | להיט רדיו עכשווי | צ'ריטרי רקורדס, אינטרסקופ רקורדס |  |
| איטליה | 29 באפריל 2016 | איירפליי | יוניברסל מיוזיק גרופ |  |
הערות שוליים

↑  Something In The Way You Move, 2015-11-06, ארכיון מ-2023-01-09, נבדק ב-2023-07-26
↑  Ellie Goulding - Something In The Way You Move (Directed by Emil Nava), ארכיון מ-2017-06-21, נבדק ב-2023-07-26
↑  Roth, Madeline (9 באוקטובר 2015). "Ellie Goulding Is Helplessly In Love On New Track 'Something In The Way You Move'". MTV News. נבדק ב-27 בדצמבר 2015. {{cite web}}:  (עזרה)
↑  "Top 40/M Future Releases". All Access Music Group. אורכב מ-המקור ב-14 בינואר 2016. נבדק ב-5 בינואר 2016. {{cite web}}:  (עזרה)
↑  "Ellie Goulding "Something In The Way You Move"". Radio Airplay Italia (באיטלקית). 29 באפריל 2016. נבדק ב-15 במאי 2016. {{cite web}}:  (עזרה)
| אלי גולדינג |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| אלבומי אולפן | Lights • Halcyon (Halcyon Days) • Delirium • Brightest Blue • Higher Than Heaven |  |
| מיני-אלבומים | An Introduction to Ellie Goulding • Run into the Light |  |
| סינגלים | "Under the Sheets" • "Starry Eyed" • "Guns and Horses" • "The Writer" • "Your Song" • "Lights" • "Anything Could Happen" • "Figure 8" • "Explosions" • "Burn" • "How Long Will I Love You" • "Goodness Gracious" • "Beating Heart" • "Love Me like You Do" • "On My Mind" • "Army" • "Something in the Way You Move" • "Still Falling for You" • "First Time" • "O Holy Night" • "Vincent" • "Close to Me" • "Flux" • "Sixteen" • "Hate Me" • "River" • "Worry About Me" • "Power" • "Slow Grenade" • "Love I'm Given" • "Easy Lover" • "All by Myself" • "Let It Die" • "Like a Saviour" • "Miracle" • "By The End of The Night" |  |
| השתתפות בסינגלים | "Wonderman" • "I Need Your Love" • "Flashlight" • "Outside" • "Do They Know It's Christmas?" • "Powerful" • "Mama" • "Return to Love" • "Times Like These" • "New Love" |  |
| סינגלים שיווקיים | "Lost and Found" • "Hanging On" |  |
| סיבובי הופעות | The Lights Tour • The Halcyon Days Tour • Delirium World Tour • Brightest Blue Tour |  |
| --- | --- |
בקרת זהויות :  MusicBrainz release group: f6cf74b9-ab6c-49c8-b88f-fd21ee7eabd4  MusicBrainz work: c83577ee-6ec2-4349-8503-bef2da580fc2
Sport Engineering

|  נתונים כלליים |
| --- | --- |
 מייסדים:  ממשלת רוסיה
 תקופת הפעילות:  2006 – 1 בינואר 2020 (כ־14 שנים)
 משרד ראשי:  רחוב קזאנקה 18, מוסקבה
 בעלות:  משרד הספורט של רוסיה
 ענפי תעשייה:  ספורט
 מוצרים עיקריים:  בנייה וניהול אצטדיונים
  
 http://sportin.su
 
חברת Sport Engineering (ברוסית: ФГУП Спорт-Инжиниринг, בראשי תיבות Спорт-Ин) הוא שמה של חברת החזקות פדרלית ממשלתית רוסית, שהתמחתה בבנייה, ניהול, קידום, תפעול, אחזקה ופיתוח מתקני ספורט מקצועי.
היסטוריה

החברה הוקמה ב-27 בפברואר 2006 ביוזמת משרד הספורט של רוסיה.
בדצמבר 2010 נבחרה רוסיה לארח את מונדיאל 2018 והחברה הפכה לקבלן הראשי בבניית שבעה אצטדיוני כדורגל בקלינינגרד, סמרה, סרנסק, וולגוגרד, ניז'ני נובגורוד, יקטרינבורג ורוסטוב על הדון.
בינואר 2020 פורקה החברה וכל החזקותיה עברו לידי המחוזות.
החזקות

פעילות החברה התקיימה בשבעה מתקנים מרכזיים ברוסיה, שנבנו ושופצו לקראת מונדיאל 2018:
מורדוביה ארנה
רוסטוב ארנה
סמרה ארנה
יקטרינבורג ארנה
אצטדיון קלינינגרד
וולגוגרד ארנה
אצטדיון ניז'ני נובגורוד
Last.fm

| --- | --- |


 סוג:  רדיו אינטרנטי, רשת חברתית
 תקופת הפעילות:  2002–הווה (כ־22 שנים)
 מייסדים:  פליקס מילר מרטין סטיקלס ריצ'רד ג'ונס מיכאל ברידנבורקר תומאס וילומיצר
 בעלות:  CBS Interactive
 www.last.fm
 
Last.fm הוא אתר שמספק שירותי רשת חברתית מקוונת ומסד נתונים של מוזיקה. האתר הוקם בשנת 2002 ומשרדיו הראשיים נמצאים בלונדון שבממלכה המאוחדת. האתר מספק המלצות מוזיקה המבוססות על טעמו האישי של הגולש ובניית פרופיל האזנות ייחודי לכל משתמש, המאפשר למערכת לקלוע לטעמו באופן "מדויק" יותר על ידי מעקב אחר המוזיקה לה מאזין המשתמש בשירותי מוזיקה שונים כמו ספוטיפיי, דיזר, טיידל, סאונדקלאוד, Anghami ונוספים. בין היתר, יכולים המשתמשים לבנות רשימות השמעה אישיות, להאזין לתחנות רדיו המבוססות על סגנון מסוים, לצפות ולערוך דפי מידע ולחלוק את טעמם המוזיקלי עם גולשים נוספים. כמו כן, האתר מספק סטטיסטיקות האזנה אישיות וגלובליות, המתעדכנות באופן תדיר.
בשנים הראשונות, שירות הרדיו האינטרנטי של Last.fm ניתן בצורה חינמית, והאתר כלל אפשרות לשדרוג השירות במינוי בתשלום. החל מאפריל 2009, לא ניתן היה להזרים (stream) מדיה באתר, אלא בהרשמה בתשלום חודשי (3$ לחודש), זאת עקב סוגיית תשלום התמלוגים לאמנים ולחברות התקליטים.
בשנת 2009, היו לאתר יותר מ-30 מיליון משתמשים מכ-200 מדינות מסביב לעולם. ב-30 במאי 2007 נרכש האתר על ידי CBS Interactive בעבור כ־140 מיליון פאונד (כ-280 מיליון דולר).
שירות הזרמת הרדיו הופסק ב-28 באפריל 2014. היכולת לגשת לקטלוג הגדול של המוזיקה המאוחסנת באתר הוסרה לאחר מכן לחלוטין, והוחלפה בקישורים ליוטיוב וספוטיפיי.
הערות שוליים

↑  Romain Dillet, Last.fm Shuts Down Its Streaming Service To Focus On Scrobbling, TechCrunch, ‏2014-03-26 (באנגלית אמריקאית)
↑  Contributor, CBS Acquires Europe's Last.fm for $280 million, TechCrunch, ‏2007-05-30 (באנגלית אמריקאית)
↑  Alan Cross, Last.Fm Becomes Streaming Music Service Casualty, The Geeks and Beats Podcast with Alan Cross and Michael Hainsworth, ‏2014-04-02 (באנגלית אמריקאית)
LAGEOS

| --- | --- |

הלוויין LAGEOS-1
 מידע כללי
 סוכנות חלל:  נאס"א
 יצרן:  נאס"א
 תאריך שיגור:  4 במאי 1976
 משגר:  דלתא 2000
 אתר שיגור:  בסיס חיל החלל ונדנברג
 אתר רשמי
 משימה
 סוג משימה:  לוויין מחקר
 לוויין של:  כדור הארץ
 מסלול:  MEO
 נטייה:  109.83°
 אפואפסיד:  5,947.69 ק"מ
 פריאפסיד:  5,838.33 ק"מ
 זמן הקפה:  225.70 דקות
 הקפות:  1,440
 משך המשימה:  עד 4 בינואר 1958 (3 חודשים)
 מידע טכני
 משקל:  83.6 ק"ג
LAGEOS (ראשי תיבות של Laser Geodynamics Satellite לוויין גיאודינמיקה לייזר) היא סדרה של שני לווייני מחקר מדעיים שנועדו לספק אמות מידה לטווחי לייזר סובב עבור מחקרים גיאודינמיים של כדור הארץ. כל לוויין הוא רפלקטור לייזר פסיבי בצפיפות גבוהה במסלול לווייני בינוני.
מפרט ופעילות

הלוויינים הם כדורי פליז מכוסי אלומיניום בקטרים של 60 סנטימטרים ובעלי מסות של 400 ו-411 קילוגרמים (882 ו-906 פאונד), מכוסים ב-426 מחזירי אור בפינת קובייה, המעניקים להם מראה של כדורי דיסקו. מתוך רפלקטורים אלה, 422 עשויים מזכוכית סיליקה מותכת ואילו 4 הנותרים עשויים מגרמניום כדי לקבל מדידות באינפרא אדום לצורך מחקרים ניסיוניים של רפלקטיביות וכיוון לוויין. אין להם חיישנים או אלקטרוניקה על הסיפון, והם אינם מבוקרים בגישה.
הם מקיפים בגובה של 5,900 קילומטרים (3,700 מייל), הרבה מעל מסלול נמוך של כדור הארץ והרבה מתחת למסלול גאוסטציונרי, בנטיות מסלול של 109.8 ו-52.6 מעלות.
המדידות מבוצעות על ידי העברת קרני לייזר פועם מתחנות קרקע כדור הארץ ללוויינים. לאחר מכן, קרני הלייזר חוזרות לכדור הארץ לאחר פגיעה במשטחים המחזירים; זמני הנסיעה נמדדים במדויק, מה שמאפשר לתחנות קרקע בחלקים שונים של כדור הארץ למדוד את ההפרדות ביניהן עד לאינץ' אחד באלפי קילומטרים.
לווייני LAGEOS מאפשרים לקבוע מיקומי נקודות על פני כדור הארץ בדיוק גבוה במיוחד בשל יציבות מסלוליהם. היחס הגבוה בין מסה לשטח והגאומטריה המדויקת והיציבה של לווייני LAGEOS, יחד עם מסלוליהן הקבועים ביותר, הופכים את הלוויינים הללו להפניות המיקום המדויקות ביותר הקיימות.
משימות

המשימות העיקריות של לוויני LAGEOS:
ביצוע מדידה מדויקת של מיקום הלוויין ביחס לכדור הארץ.
קביעת צורת כוכב הלכת (גאואיד).
קביעת טקטוניקת הלוחות הקשורות לסחף יבשתי.
תחנות מעקב קרקע הממוקמות במדינות רבות (כולל ארצות הברית, מקסיקו, צרפת, גרמניה, פולין, אוסטרליה, מצרים, סין, פרו, איטליה ויפן) מקבלות מידע מהלוויינים ונתונים מתחנות אלו זמינים ברחבי העולם לחוקרים החוקרים את קרום כדור הארץ.
שני לוויינים שוגרו במסגרת תוכנית LAGEOS, הראשון LAGEOS-1 ששוגר ב-1976 ו-LAGEOS-2 ששוגר ב-1992. החל משנת 2023, שני לוויני LAGEOS נמצאים במעקב שגרתי על ידי רשת SLR העוקבת אחרי לווייני לייזר.
הערות שוליים

↑  "Missions - LAGEOS 1&2 - NASA Science". Science.nasa.gov. 1976-05-04. נבדק ב-2016-02-22.
↑  Kramer, Herbert J. (2013) Observation of the Earth and its Environment: Survey of Missions and Sensors Springer ISBN 9783662090381 p149
↑  LAGEOS Characteristics NASA Historical Data Book Volume III Table 4-166 SP-4012
↑  "International Laser Ranging Service". Ilrs.gsfc.nasa.gov. נבדק ב-2016-02-22.
↑  "JPL Mission and Spacecraft Library, Lageos". space.jpl.nasa.gov. אורכב מ-המקור ב-2011-07-21. נבדק ב-31 במרץ 2011. {{cite web}}:  (עזרה)
Sometimes

"Sometimes" (בעברית: "לפעמים") הוא הסינגל השני של זמרת הפופ האמריקאית בריטני ספירס מתוך אלבום הבכורה שלה, ...Baby One More Time.
רקע וכתיבה

השיר נכתב על ידי היוצר השוודי יורגן אלופסון. כתיבת השיר זיכתה אותו בפרס "שיר השנה" בטקס פרסי הפופ של BMI בשנת 2000.
בארצות הברית יצא הסינגל לתחנות הרדיו בלבד, מה שהוביל להצלחה פחותה במצעד הכולל. באותה תקופה, סינגלים היו יוצאים למכירה, מה שהביא להצלחה מסחרית ולהצלחה במצעדים.